
 Активиране на HTTPS за WordPress
==================================


Можете да използвате секцията **WordPress** във Вашия Контролен панел, за да активирате HTTPS достъп за WordPress инсталациите на Вашия хостинг акаунт следвайки следните стъпки:

1. Отворете подсекцията **Списък с управлявани инсталации**.

2. Намерете WordPress инсталацията в списъка и натиснете бутона ![Редактирай](https://hostingassets.com/faq/3919.gif "Редактирай") Редактирай за нея. Това ще ви отведе в страницата за управление на WordPress инсталацията.

3. Маркирайте опцията **Да** за **HTTPS**. 

![Активиране на HTTPS в WordPress](https://hostingassets.com/faq/3920.png "Активиране на HTTPS в WordPress")

4. Натиснете бутона **Промени**.

Можете да активирате HTTPS за WordPress инсталация само ако има инсталиран валиден сертификат за хоста. Можете лесно да включите безплатен Let's Encrypt сертификат, използвайки секцията  **SSL/HTTPS Достъп -> Сертификати Let's Encrypt** на Контролния панел както е описано [тук](https://www.icdsoft.com/bg/kb/sertifikati_let_s_encrypt).

Когато активирате HTTPS за WordPress инсталация, се извършват следните действия:

* Сменя се Site URL (WordPress Address) настройката.
* Сменя се Home (Site Address) настройката.
* Извършва се търсене и заместване в базата данни на стария адрес с новия.
